Առնո Խայաջանյանը 2012-ին նկարահանել է «Կորուսյալ հորիզոններ» կարճամետրաժ ֆիլմը, որը ցուցադրվել է 22 ՄԿՓ-երում, լավագույն դերակատարման համար մրցանակ շահել Մըլուզում, իսկ լավագույն ֆիլմի համար՝ Ֆենասյեի ՄԿՓ-ում: 2014-ին Խայաջանյանը կարճամետրաժ ֆիլմի է վերածել Լորա Դեպրենի ֆրանսիական պիեսը: «Վատ աղջիկը» ներկայացվել է 23 ՄԿՓ-երում՝ նվաճելով Vimeo-ի և Ժյուրիի մրցանակները Sundance հեռուստաալիքի մրցույթում: 2015-ին Խայաջանյանը ասպարեզ է հանել իր հայ նախապապերի պատմությունից ոգեշնչված «Քարքարոտ ճամփաներ» վավերագրական աշխատանքը, որն արժանացել է ֆրանսիացի քննադատների գնահատանքին և մասնակցել 24 ՄԿՓ-ի, շահել Իսմայիլիայի (Եգիպտոս) ԿՓ-ի ժյուրիի մրցանակը, իսկ ԿՓ-ում լավագույն վավերագրական ֆիլմ ճանաչվել: 2017-ին ARTE ալիքով ցուցադրվել է Խայաջանյանի «Խուլ սրտեր» նոր ֆիլմը: